АҞӘА, ԥхынгәы 29 - Sputnik. Урыстәыла авирус иахҟьаны аҭагылазаашьа аҭынчхарахь амҩа иқәуп, аха абырсааҭк алагьы аҽеиҭанакыр алшоит ҳәа иҳәеит атәыла ахада Владимир Путин асанитар-епидемиологиатә ҭагылазаашьа иазкыз аилацәажәараҿы.
"Ауадаҩрақәа, апроблемақәа шмаҷмызгьы, иҳалҳаршеит зеиԥш ҟамлац аҭагылазаашьа аԥҵара, аепидемиа ажәылара аиааира", - иҳәеит иара.
Путин иазгәеиҭеит рашәара, ԥхынгәы амзақәа рзы акоронавирус змоу рхыԥхьаӡара ишагхаз.
"Ус шакәугьы, исҳәоит аҭагылазаашьа шыуадаҩыц иаанханы иҟоуп, еиӷьхо еицәахо макьана еилкаам. Аҳақьымцәа рабжьгарақәа рхаршҭра залшом, агәырҭынчрагьы ахәҭаны избом", - иҳәеит Путин.
Иара убасгьы иҳәеит акоронавирус иахҟьаны иалагалаз аԥкрақәа ҵаҵӷәыда, иахыццакны раԥыхра гха дуны иҟалар ҟалоит ҳәа, убри аан аиҭаԥкрақәа ралагалара аҽацәыхьчаразы иахәҭоу зегь шыҟаҵатәу.